इसलिए आज की तारीख में सबसे आकर्षक सेगमेंट अगर कोई है तो वह किफायती मकानों वाला अफोर्डेबल हाउसिंग सेगमेंट ही है। रिजर्व बैंक के अनुसार मेट्रो एवं गैर मेट्रो शहरों में 65 लाख रुपये तथा 50 लाख रुपये के फ्लैट/मकान को अफोर्डेबल कहा जा सकता है। हालांकि आमदनी बढ़ी है, लेकिन आवासीय बाजार के प्रति भरोसे की कमी के कारण लोग अपनी अतिरिक्त आमदनी को मकान में लगाने से हिचक रहे हैं। चूंकि खुद का मकान अब भी ज्यादातर लोगों की पहली प्राथमिकता है, लिहाजा वक्त आने पर लोगों का भरोसा लौटेगा और वे अपने घर का सपना पूरा करने का प्रयास अवश्य करेंगे।